b'\n_START_ARTICLE_\nBrezmade\xc5\xbeno Srce Marijino\n_START_PARAGRAPH_\nBrezmade\xc5\xbeno Srce Marijino (tudi samo Srce Marijino) je objekt \xc4\x8da\xc5\xa1\xc4\x8denja v Rimskokatoli\xc5\xa1ki Cerkvi, pa tudi praznik z istim imenom. Marijino srce je simbol Marijinih vrlin, zlasti njene ljubezni do Boga in do ljudi._NEWLINE_Praznik Srca Marijinega je premakljivi praznik in se ga praznuje en dan po prazniku Srca Jezusovega tj. na tretjo soboto po binko\xc5\xa1tih._NEWLINE_\xc4\x8ca\xc5\xa1\xc4\x8denje Srca Marijinega se je za\xc4\x8delo v 17. stoletju. Najve\xc4\x8d zaslug za to ima sveti Janez Eudes, ki velja tudi za za\xc4\x8detnika liturgi\xc4\x8dnega \xc4\x8da\xc5\xa1\xc4\x8denja Srca Jezusovega._NEWLINE_Janez Eudes je organiziral prvo uradno praznovanje Srca Marijinega v jeseni 1648. Leta 1855 je bil praznik Brezmade\xc5\xbenega Srca Marijinega uradno razgla\xc5\xa1en za neobvezni praznik, leta 1996 pa ga je pape\xc5\xbe Janez Pavel II. povzdignil v obvezni praznik. Pobo\xc5\xbenost \xc4\x8da\xc5\xa1\xc4\x8denja Srca Marijinega se je \xc5\xa1e posebej raz\xc5\xa1irila po Marijinem prikazovanju v Fatimi na Portugalskem.'